ผู้บัญชาการทหารสูงสุด เน้นย้ำเหล่าทัพและสำนักงานตำรวจแห่งชาติ เตรียมพร้อมอำนวยความสะดวกให้กับประชาชนช่วงเทศกาลปีใหม่ รวมทั้งเข้มงวดแนวชายแดน สกัดกั้นลักลอบเข้าเมืองผิดกฎหมาย ป้องกันโควิด 19
พลเอก เฉลิมพล ศรีสวัสดิ์ ผู้บัญชาการทหารสูงสุด เน้นย้ำให้เหล่าทัพ และสำนักงานตำรวจแห่งชาติ ปฏิบัติหน้าที่ตามนโยบายของรัฐบาล และกระทรวงกลาโหม พร้อมให้ทุกหน่วยงานเตรียมความพร้อมให้ความช่วยเหลือประชาชนที่ประสบภัยหนาว //จัดตั้งจุดบริการอำนวยความสะดวกให้กับประชาชนช่วงปีใหม่ เริ่มตั้งแต่วันที่ 27 ธันวาคม 2564 ถึงวันที่ 3 มกราคม 2565 พร้อมบูรณาการความร่วมมือร่วมกับหน่วยงานในพื้นที่ //ส่วนสถานการณ์ตามแนวชายแดน กำชับกองทัพบกสกัดกั้นการลักลอบเข้าเมืองโดยผิดกฎหมาย และดำเนินการด้านการข่าวเชิงรุกในแต่ละพื้นที่อย่างเข้มงวด? เน้นย้ำกำลังพลป้องกัน?ตัวเองจากโควิด-19 โดยเฉพาะผู้ปฏิบัติงานตามพื้นที่ชายแดนและอำนวยความสะดวกประชาชนขณะที่? สำนักงานตำรวจแห่งชาติจะตั้งจุดตรวจและจุดสกัด ช่วงวันหยุดเทศกาลปีใหม่ เฉลี่ยกว่า 1, 400 จุด โดยใช้แอปพลิเคชั่นบริหารจุดตรวจจุดสกัดเพื่อให้เกิดประสิทธิภาพ พร้อมเชิญชวนประชาชนร่วมฝากบ้านไว้กับตำรวจ //สำหรับกองทัพเรือ? จัดจุดให้ประชาชนสามารถนำรถมาตรวจสภาพ?ก่อนออกเดินทาง และจะเปิดสถานที่ท่องเที่ยวของกองทัพเรือให้ประชาชนได้ท่องเที่ยวช่วงวันหยุดเทศกาลปีใหม่? ภายใต้มาตรการด้านสาธารณสุข ป้องการแพร่ระบาดของโควิด 19